

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ

ΑΝΑΠΛΗΡΩΤΗΣ ΥΠΟΥΡΓΟΣ ΕΡΕΥΝΑΣ & ΚΑΙΝΟΤΟΜΙΑΣ

ΓΡΑΦΕΙΟ ΤΥΠΟΥ

Ταχ. Δ/νση: Αν. Παπανδρέου 37,15180 Μαρούσι, Αθήνα

Τηλ. Επικ.: 210 3442906, 210 3442158

Γραμματεία:2103443525

Ιστοσελίδα: [erevna.minedu.gov.gr](http://www.erevna.minedu.gov.gr)

Μαρούσι, 10-11-16

ΔΕΛΤΙΟ ΤΥΠΟΥ

Θέμα: Tην πολιτική για την Έρευνα παρουσίασε στους εργαζόμενους των ερευνητικών Κέντρων ο Αναπληρωτής Υπουργός Κώστας Φωτάκης

Στην εναρκτήρια συνεδρίαση των εργασιών του 5ου Συνεδρίου της Πανελλήνιας Ομοσπονδίας Εργαζομένων Ερευνητικών Κέντρων – Ιδρυμάτων που πραγματοποιήθηκε σήμερα στο ΕΚΕΦΕ Δημόκριτος, απηύθυνε χαιρετισμό ο Αν. Υπουργός αρμόδιος για θέματα Έρευνας και Καινοτομίας, Κώστας Φωτάκης.

Στην ομιλία του ο Αν. Υπουργός παρουσίασε τα βασικά σημεία της πολιτικής του τομέα Έρευνας και Καινοτομίας, ενώ επεσήμανε την αύξηση της δημόσιας δαπάνης για την Έρευνα το 2015, κατά περίπου 200 εκ. ευρώ, πολιτική που οδήγησε στο ιστορικό υψηλό 0,96% του ΑΕΠ της συνολικής δαπάνης για την ΄Ερευνα, σύμφωνα με τα στοιχεία του Εθνικού Κέντρου Τεκμηρίωσης για to 2015.

Ο κ. Φωτάκης αναφέρθηκε στην πλήρη κάλυψη της μισθοδοσίας για το 2016 του τακτικού προσωπικού όλων των Ερευνητικών Κέντρων και τεχνολογικών φορέων όπως επίσης στην προκήρυξη 100 νέων θέσεων εργασίας για ερευνητές όλων των βαθμίδων το 2017.

Απευθυνόμενος τέλος στους εκπροσώπους του ερευνητικού, διοικητικού και τεχνικού προσωπικού όλων των Ερευνητικών Κέντρων, ο Αν. Υπουργός τόνισε τη σημαντική συμβολή όλων όσων εργάζονται σε αυτά, στο αξιοσημείωτο ερευνητικό έργο που παράγεται στη χώρα.